1966R0136 — DA — 01.05.2004 — 006.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

Ændret ved:

Berigtiget ved:

▼B

RÅDETS FORORDNING Nr. 136/66/EØF

af 22. september 1966

om oprettelse af en fælles markedsordning for fedtstoffer

RÅDET FOR DET EUROPÆISKE ØKONOMISKE FÆLLESSKAB HAR

under henvisning til traktaten om oprettelse af Det europæiske økonomiske Fællesskab, særlig artiklerne 42 og 43,

under henvisning til forslag fra Kommissionen,

under henvisning til udtalelse fra Det europæiske Parlament ( 1 ), og

ud fra følgende betragtninger:

Situationen på markederne for vegetabilske eller af fisk og havpattedyr producerede fedtstoffer karakteriseres inden for Fællesskabet ved, at en lille produktion her konfronteres med et stort behov; medlemsstaterne er således med hensyn til deres forsyning på dette område i meget vidt omfang henvist til verdensmarkedet; denne kendsgerning berettiger generelt, at de forskellige importrestriktioner afskaffes og — med undtagelse af visse produkter af oliven — erstattes af den fælles toldtarif, der gennem sine nultoldsatser letter industriens forsyning, medens dens told på færdigprodukter beskytter industrien og sikrer forbrugerne forsyninger til rimelige priser;

efter importrestriktionernes afskaffelse er Fællesskabets marked for olieholdige frø og frugter og olier heraf dog fremdeles udsat for de forstyrrelser, der kan indtræde enten som følge af visse indførsler fra tredjelande eller som følge af de af tredjelande forårsagede uligheder mellem priserne på de af olieholdige frø og frugter producerede produkter og priserne på disse olieholdige frø og frugter; disse forstyrrelser skader producenternes og den forarbejdende industris interesser væsentligt; der skal derfor under overholdelsen af internationale forpligtelser foreskrives egnede foranstaltninger til deres overvindelse;

i betragtning af situationen på verdensmarkedet ville importrestriktionernes afskaffelse for så vidt angår visse landbrugs- eller industriprodukter inden for Fællesskabet føre til vanskeligheder, såfremt virkningerne af denne afskaffelse ikke udlignes gennem andre foranstaltninger; således kunne for eksempel forbruget af olivenolie gå tilbage, når prisen på de konkurrerende olier falder væsentligt; endvidere er andre olieholdige frø og olier udsat for umiddelbar konkurrence med de fra tredjelande til nedsatte toldsatser eller nultoldsatser indførte olieholdige frø og olier af frø;

dyrkning af oliven og produktion af olivenolie er for økonomien i visse af Fællesskabets områder, i hvilke de ofte udgør en af de vigtigste indtægtskilder for en stor del af befolkningen, af særlig betydning; for store forbrugergrupper er olivenolien det vigtigste fedtstof; dyrkningen af olieholdige frø, særlig af raps, rybs og solsikker forøger landbrugsvirksomhedernes rentabilitet, idet den gør det muligt at forbedre deres tekniske og økonomiske ligevægt; af disse grunde er det nødvendigt ved egnede foranstaltninger at ophjælpe dyrkningen og produktionen af disse produkter;

med dette formål for øje skal afsætningen af de inden for Fællesskabet høstede produkter sikre producenterne én rimelig indtægt, hvis størrelse for så vidt angår olivenolie og olieholdige frø kan bestemmes gennem henholdsvis en producentindikativpris og en indikativpris; forskellen mellem disse priser og de for forbrugeren acceptable priser repræsenterer den støtte, der skal ydes for at nå det mål, der haves for øje;

forbrugeren af olivenolie foretrækker sædvanligvis olivenolie for andre lignende næringsmidler, således at dette produkt kan sælges til en højere pris; det er derfor muligt under hensyntagen til de konkurrerende produkters priser at fastsætte en sådan markedsindikativpris, at producenten kan få en stor del af sine nødvendige indtægter af markedsprovenuet;

markedsindkativprisen for olivenolie kan kun opfylde sit formål, såfremt den faktiske markedspris ligger så tæt som muligt op ad markedsindikativprisen; der skal derfor træffes stabiliseringsforanstaltninger både i producentmedlemsstaterne og ved Fællesskabets grænse;

den tilstræbte stabilitet kan inden for Fællesskabet nås ved, at der i produktionsområderne åbnes mulighed for at tilbyde medlemsstaternes konpetente (SIC! kompetente) organer olivenolie; den interventionspris, som disse organer skal betale herfor, kan i betragtning af den geografiske koncentration af produktion og forbrug være den samme i alle interventionscentre; for yderligere at sikre at udbud og efterspørgsel forbliver i ligevægt, og for at modvirke følgerne af svingninger i produktionen bør det fastsættes, at interventionsorganerne kan foranlediges til at danne en udligningsbeholdning;

for at stabilisere Fællesskabets marked på det ønskede niveau og nærmere bestemt særlig af den grund at man forhindrer, at svingningerne på verdensmarkedet påvirker priserne inden for Fællesskabet, bør der ved indførsel skabes hjemmel til at opkræve en importafgift, der svarer til forskellen mellem en af markedsindikativprisen afledt tærskelpris og verdensmarkedsprisen; for at opnå en fuldstændig og sammenhængende beskyttelse skal der med hensyn til olivenoliekager og andre restprodukter af produktionen af olivenolie, med hensyn til restprodukter af forarbejdningen af olivenolien og med hensyn til de til olieproduktion bestemte oliven bringes en ordning i anvendelse, der har samme virkninger:

suspension af opkrævningen af importafgift eller ydelse af en restitution med hensyn til olivenolie som anvendes til fremstilling af fiske- og grøntsagkonserves, er nødvendig, for at de pågældende erhvervsdrivende kan optage konkurrencen med lignende produkter, som fremstilles under anvendelse af olier opkøbt til verdensmarkedsprisen;

forbrugernes forsyning med olivenolie kunne bringes i fare, såfremt der mellem verdensmarkedsprisen og prisen inden for Fællesskabet bestod et sådant forhold at det ville føre til udførsel af store mængder olivenolie: desuden ville indførsel eller udførsel af dette produkt under visse omstændigheder kunne forårsage markedsforstyrrelser; der bør således skabes hjemmel til at træffe foranstaltninger, ved hvis hjælp sådanne vanskeligheder lader sig overvinde;

skulle der for så vidt angår olieholdige frø trods den omhandlede støtteordning på grund af markedets ubestandighed opstå risici for landmændene kan man beskytte dem ved interventionsforanstaltninger, der består i, at de de kompetente organer tilbudte mængder opkøbes til interventionspriser, som i betragtning af at der står få forarbejdningscentre til disposition for et udstrakt dyrkningsområde, skal fastsættes under hensyntagen til de naturlige prisdannelsesbetingelser på markedet:

den fortegnelse over frø, med hensyn til hvilke den ovenfor beskrevne ordning skal gælde, skal opstilles således, at den omfatter de nu mest dyrkede arter; dog skal der åbnes mulighed for på grundlag af senere erfaringer at udvide denne ordning til at omfatte andre olieholdige frø;

afskaffelsen af de foranstaltninger, som begunstiger fremstillingen af druekerneolie i visse medlemsstater, nødvendiggør særlige foranstaltninger, der skal gøre det muligt for denne olieindustri at tilpasse sig til de nye markedsbetingelser;

den indre sammenhæng mellem bestemmelserne om den fælles markedsordning for fedtstoffer ville være i fare, såfremt der til disse bestemmelsers virkninger yderligere ville kunne føjes virkningerne at (SIC! af) støtteforanstaltninger, der er uforenelige med traktaten; det er imidlertid nødvendigt, indtil en fælles landbrugspolitik tages i anvendelse inden for hørsektoren, at fastsætte en undtagelse for den til produktion af hørfrø, der anvendes til fremstilling af olie, ydede støtte;

den fælles markedsordning for fedtstoffer skal på passende måde tage lige meget hensyn til de i traktatens artikler 39 og 110 foreskrevne mål;

for at lette gennemførelsen af de bestemmelser, der haves for øje, skal der fastlægges en fremgangsmåde, ved hvilken der inden for rammerne af en forvaltningskomité etableres et snævert samarbejde mellem medlemsstaterne og Kommissionen,

UDSTEDT FØLGENDE FORORDNING: